கேள்வி: ம. சு. இராமகுமார் பற்றி தகவல் சொல்.
பதில்: ம. சு. இராமகுமார் (''M. S. Ramakumar'') என்பவர் இந்தியா சேர்ந்த ஓர் இயந்திரப் பொறியியல் ஆவார். மல்லசமுத்திரம் சுப்பிரமணியம் ராமகுமார் என்ற பெயராலும் அறியப்படும் இவர் விஞ்ஞானி மற்றும் தானியங்கியல் எனப் பன்முக அறிஞராகத் திகழ்ந்தார். இந்திய அணுசக்தி மற்றும் பாதுகாப்பு நோக்கங்களுக்காக தானியங்கியல் தொழில்நுட்பங்களை உருவாக்குவதில் பெயர் பெற்றார். டிராம்பே உள்ள பாபா அணு ஆராய்ச்சி மையம் அணு எரிபொருள்கள், தானியங்கியல் மற்றும் உற்பத்தி குழுவின் இயக்குநராக இருந்தார். இந்த நிறுவனத்தில் தானியங்கி தொலைதூர கையாளுதல் பிரிவின் முதல் தலைவராக இவர் இருந்தார். இந்தியாவில் எந்திரன் தொழில்நுட்பத்திற்கு முன்னோடியாக இருந்தார். 1998 ஆம் ஆண்டு இந்தியா நடத்திய பொக்ரான்-II சோதனைக்குப் பின்னால் இருந்த முக்கிய நபர்களில் இராமகுமார் ஒருவராக இருந்தார். 1998 ஆம் ஆண்டு சோதனைகளுக்கான மின் உலைகளுக்கான நிகழ்நேர எரிபொருள் நிரப்புதல் மற்றும் குளிரூட்டும் பாதை ஆய்வு அமைப்புகளை இவரது குழுதான் உருவாக்கியது. இராமகுமார் தானியங்கியல் மற்றும் தானியங்கி தொலைதூர கையாளுதல் தொழில்நுட்பம் குறித்து பல கட்டுரைகளை வெளியிட்டார். மேலும் பன்னாட்டு அளவில் புகழ்பெற்ற சில பத்திரிகைகளை சக மதிப்பாய்வு செய்தார். 2002 ஆம் ஆண்டு அகமதாபாது இந்திய விண்வெளி ஆராய்ச்சி அமைப்பின் விண்வெளி பயன்பாட்டு மையத்தால் ஏற்பாடு செய்யப்பட்ட கணினி பார்வை, படிமம் மற்றும் புகைப்படச் செயலாக்கம் குறித்த இந்திய மாநாட்டின் ஆலோசனைக் குழுவில் உறுப்பினராக இருந்தார். மேலும் மும்பை உள்ள இந்திய தொழில்நுட்பக் கழகத்தின் வெளிப்புற ஆய்வாளராகவும் இருந்தார். 1999 ஆம் ஆண்டு இந்திய அரசு இவருக்கு நான்காவது மிக உயர்ந்த குடிமை விருதான பத்மசிறீ விருது வழங்கியது.